Lek gou aan 'n suurlemoen en kyk hoe lyk jy in die spieel. So suur soos wat jou gesig nou lyk, so lyk die broers Harry en Huibert Suur s'n altyd. En hulle hou boonop daarvan! Suig gou aan 'n suikerklontjie en lees wat gebeur wanneer Harry en Huibert op 'n dag 'n kaartjie in die pos kry wat hulle rustige lewe omkeer.
Hekselientjie en die Draaktrane
Die maan sit al hoog.Hekselientjie word wakker. Als is tjoepstil in Heksiebos. Slaap almal dan nog ? Sy steek haar Koppie by die deur uit.....
Brullende besems ! wat gaan aan ? Die hekse en hesies loop almal en snuif en snik ! "Ek gaan 'n draak met trane soek," sê Hekselientjie dapper.
Dis Lekker om te deel!
Stinkie Muishond het alles gepluk en wil met niemand deel nie. Die maats is treurig en teleurgesteld. Maar daar's tog 'n lekker feeshappie vir almal - versoet met 'vriendskappoeier' en die besef dat dit lekker is om te deel.
Oupa se engels
Oupa vertel graag stories wanneer ek vir hom kom kuier. Oupa vertel van die oorlog, van die hongersnood en van die los werkies wat hy moes doen. Hy vertel hoe hy verlief geraak het en toe pa en oupa geword het. Hy vertel van die engelestandbeeld waarby hy as kind elke dag verbygehardloop het skool toe. Maar is dit dié engel wat deur al die jare 'n wakende hand oor Oupa gehou het? Moet wees.
Oupa se engel is in 2002 vir die Duitse jeugliteratuurprys (Deutscher Jugendliteraturpreis) genomineer. Jutta Bauer is 'n bekende kinderboekillustreerder en strokiesprenttekenaar wat in 2010 die Hans Christian Andersen Prys ontvang het vir haar werk.
Hierdie boek is 'n versameling boeiende stories en rympies wat die gevierde kinderboekillustreerder Richard Scarry se immergewilde dierekaraktertjies insluit. Die vrolike verhale en prettige illustrasies maak dit die beste storieboek ooit ...
Bella Beer - 'n Liggie vir Pappa
Bella Beer en Pappa kyk na die sterretjies. Kyk net al die liggies in die donker. Toe slalpenstyd kom, wil Bella nie slaap nie. Bella is bang vir die donker. Pappa sê vir Bella dat die sterretjies heelnag skyn. Maar Bella kan nie die sterretjies van haar bed af sien nie. Ha! Wag so 'n bietjie, Pappa maak 'n plan!
Bella Beer - 'n Hartjie vir Mamma
Klein Bella Beer wil graag vir Mamma iets maak ... 'n grooooooot hart! Hoe nou gemaak? Gebruik 'n mens groen verf of geel? Of is 'n hartjie dalk blou?
Bella Beer spring aan die werk, maar dis nie hoe sy dit wou hê nie! Gelukkig het Mamma raad ...
Lawwe Lalie en die Seerowers - Die Spookskip
Lawwe Lalie en die seerowers hoor van nog 'n avontuur en laat nie op hulle wag nie!
Daar is vanaand iets vreemds op die Dolfyn aan die gang.
Bestaan die Spook van Pienkbaard regtig?
Nag in Wemelstad
Dit is aand in Wemelstad. Mense en diere slaap rustig - oftewel, sommige. Ander is in die laat ure eers oppad êrens heen en hulle beleef opwindende dinge soos 'n Boekwurmaand in die biblioteek, 'n partytjie in die park of aanskou selfs hoe die polisie 'n dief vastrek. Rotraut Susanne Berner se boek vertel van vladderende vlêrmuise, maanligstappies en snoesige beddens. Van allerhande dinge wat op 'n luilekker somersaand in Wemelstad gebeur.
Martie en haar ouma
Martie is 'n ongeduldige, woelige kind.
Alles moet sommer dadelik gebeur. Nou! Dadelik!
Haar ouma is net soos sy en dié twee verstaan mekaar goed. Op 'n dag word Ouma siek en sy kan haar woorde nie meer vind nie. Die grootmense behandel die siek vrou asof sy 'n kind is, maar vir Martie is sy steeds die kragtige, pragtige ouma wat net sy verstaan.
'n Ontroerende storie en 'n wondermooi prenteboek vir jonk en oud.
In die middel van die nag sien Martiens dit vir die eerste keer: die vlinders. Hulle vlieg om sy kop rond, een miljoen van hulle. Martiens weet nie waar die vlinders vandaan kom nie, maar sy ouers verstaan. 'Dis tyd om te gaan,' sê hulle en gee vir hom alles wat hy op pad sal nodig kry.
Een miljoen vlinders is 'n verhaal oor grootword, weggaan, verlief word en weer huis toe kom.